Forest Firefighters: Συνεχίζονται οι έλεγχοι για πλαστά πιστοποιητικά στο Δημόσιο - Μητσοτάκης: Καμία ανοχή. (ΕΓΚΥΚΛΙΟΣ 16.12.2013)
Συνεχίζονται οι έλεγχοι για πλαστά πιστοποιητικά στο Δημόσιο - Μητσοτάκης: Καμία ανοχή. (ΕΓΚΥΚΛΙΟΣ 16.12.2013)
Ο Υπουργός Διοικητικής Μεταρρύθμισης και Ηλεκτρονικής Διακυβέρνησης, Κυριάκος Μητσοτάκης, με αφορμή την απόφαση της διοίκησης των Οδικών Συγκοινωνιών (ΟΣΥ) για την καταγγελία της σύμβασης και την απομάκρυνση 77 υπαλλήλων της, έκανε την ακόλουθη δήλωση:
«Το ζήτημα της ενίσχυσης της πειθαρχικής ευθύνης στο Δημόσιο αποτελεί κορυφαία προτεραιότητα για το Υπουργείο Διοικητικής Μεταρρύθμισης.
Με εγκύκλιο που στείλαμε στα μέσα Δεκεμβρίου, ζητήσαμε – για πρώτη φορά – τον έλεγχο εγκυρότητας των πιστοποιητικών των δημοσίων υπαλλήλων.
Καμία ανοχή δεν μπορεί να γίνει αποδεκτή για τις διοικήσεις που δεν προβαίνουν στους σχετικούς ελέγχους.
Είναι ιδιαίτερα σημαντικό ότι η διοίκηση του μεγαλύτερου ΝΠΙΔ, των Οδικών Συγκοινωνιών, κινήθηκε με ταχύτητα και αποτελεσματικότητα και εντόπισε τις πρώτες 77 περιπτώσεις, οδηγών που είχαν προσληφθεί κάνοντας χρήση πλαστών εγγράφων και καταγγέλθηκε η σύμβαση εργασίας τους. Και ο έλεγχος στην ΟΣΥ συνεχίζεται.
Ανάλογες ενέργειες γίνονται από το σύνολο των διοικήσεων του δημόσιου και ευρύτερου δημόσιου τομέα και η όλη διαδικασία πλέον εποπτεύεται από το Σώμα Επιθεωρητών – Ελεγκτών Δημόσιας Διοίκησης (ΣΕΕΔΔ).
Η εποχή της ανευθυνότητας και της ατιμωρησίας έχει παρέλθει ανεπιστρεπτί».
Σ.Δ: Τα 77 πλαστά δικαιολογητικά βρέθηκαν μετά από έλεγχο 1.000 ατόμων σε σύνολο 5.000 που εργάζονται στον ΟΣΥ τουλάχιστον 15 χρόνια. Οι έλεγχοι στον ΟΣΥ συνεχίζονται ....
Η εγκύκλιος (16/12/2013) που αναφέρει το Δελτίο Τύπου και πολλές φορές σας είχα αναφέρει ως ΕΞΑΙΡΕΤΙΚΑ ΕΠΕΙΓΟΝ προς όλα τα Υπουργεία για έλεγχο των δικαιολογητικών των Δημοσίων Υπαλλήλων είναι η παρακάτω :
ΕΞΑΙΡΕΤΙΚΑ ΕΠΕΙΓΟΝ ΥΠΟΥΡΓΕΙΟΥ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 16 Δεκεμβριου 2013. by sspithess788
Εν αναμονή και των αποτελεσμάτων των ελέγχων
στο Πυροσβεστικό Σώμα !!!
Αναρτήθηκε από firefighter στις 8:00 μ.μ.
Ετικέτες ΑΠΣ, Ε.Π.Π.Υ., ΕΛΕΓΧΟι, ΕΠΙΤΡΟΠΗ, ΠΥΡ. 5ΕΤΟΥΣ ΥΠΟΧΡΕΩΣΗΣ, ΠΥΡΟΣΒΕΣΤΕΣ, ΠΥΡΟΣΒΕΣΤΙΚΗ
«Είδα με τα μάτια μου 200 οχήματα και πάνω από 100 σπίτια να καίγονται» Για καθολική καταστροφή κάνει λόγο ο Δήμαρχος Ραφήνας Βαγγέλης Μπουρνούς ΒΙΝΤΕΟ